ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸ਼੍ਰੀ ਥਾਵਰਚੰਦ ਗਹਿਲੋਤ ਨੇ ਮਹਾਰਾਸ਼ਟਰ ਦੇ ਲਾਤੂਰ ਦੇ 8797 ਦਿਵਯਾਂਗਜਨਾਂ ਨੂੰ ਸਹਾਇਕ ਉਪਕਰਣ ਪ੍ਰਦਾਨ ਕਰਨ ਲਈ ਏਡੀਆਈਪੀ ਕੈਂਪ ਦਾ ਉਦਘਾਟਨ ਕੀਤਾ
ਕੇਂਦਰੀ ਸਮਾਜਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰੀ ਸ੍ਰੀ ਥਾਵਰਚੰਦ ਗਹਿਲੋਤ ਨੇ ਅੱਜ ਔਨਲਾਈਨ ਵੀਡੀਓ ਸਟ੍ਰੀਮਿੰਗ ਰਾਹੀਂ ਭਾਰਤ ਸਰਕਾਰ ਦੀ ਏਡੀਆਈਪੀ ਸਕੀਮ ਤਹਿਤ ਲਾਤੂਰ ਜ਼ਿਲੇ ਦੇ ਪਛਾਣੇ ਦਿਵਯਗੰਜਨਾਂ ਲਈ ਬਲਾਕ ਪੱਧਰ ‘ਤੇ ਸਹਾਇਕ ਉਪਕਰਣਾਂ ਦੀ ਮੁਫਤ ਵੰਡ ਲਈ ਇੱਕ ਏਡੀਆਈਪੀ ਕੈਂਪ ਦਾ ਉਦਘਾਟਨ ਕੀਤਾ। ਇਸ ਸਮਾਗਮ ਦੀ ਪ੍ਰਧਾਨਗੀ ਮਹਾਰਾਸ਼ਟਰ ਸਰਕਾਰ ਦੇ ਸਮਾਜਿਕ ਨਿਆਂ ਮੰਤਰੀ ਸ਼੍ਰੀ ਧਨੰਜਯ ਮੁੰਡੇ ਨੇ ਮਹਾਰਾਸ਼ਟਰ ਸਰਕਾਰ ਦੇ ਰਾਜ ਮੰਤਰੀ ਸ਼੍ਰੀ ਸੰਜੇ ਬਾਬੂਰਾਓ ਬਾਂਸੋੜੇ, ਲਾਤੂਰ ਤੋਂ ਸੰਸਦ ਮੈਂਬਰ ਸ਼੍ਰੀ ਸੁਧਾਕਰ ਤੁਕਾਰਾਮ ਸ਼ਰਿੰਗਰੇ ਅਤੇ ਹੋਰ ਸਥਾਨਕ ਜਨਤਕ ਨੁਮਾਇੰਦਿਆਂ ਦੀ ਮੌਜੂਦਗੀ ਵਿੱਚ ਕੀਤੀ। ਡੀਈਪੀਡਬਲਯੂ ਸਕੱਤਰ ਸ਼੍ਰੀਮਤੀ ਸ਼ਕੁੰਤਲਾ ਡੀ ਗਾਮਲਿਨ, ਸੈਕਟਰੀ ਅਤੇ ਜੇਐਸ  ਡਾ. ਪ੍ਰਬੋਧ ਸੇਠ ਵਰਚੂਅਲੀ ਇਸ ਸਮਾਰੋਹ ਦੌਰਾਨ ਮੌਜੂਦ ਸਨ।
ਉਦਘਾਟਨੀ ਭਾਸ਼ਣ ਦਿੰਦੇ ਹੋਏ ਸ਼੍ਰੀ ਥਾਵਰਚੰਦ ਗਹਿਲੋਤ ਨੇ ਕਿਹਾ ਕਿ ਕੋਵਿਡ-19 ਮਹਾਂਮਾਰੀ ਦੀ ਸਥਿਤੀ ਵਿੱਚ ਭਾਰਤ ਸਰਕਾਰ ਵੱਲੋਂ ਵਿਸ਼ੇਸ਼ ਉਪਾਅ ਕੀਤੇ ਗਏ ਹਨ ਤਾਂ ਜੋ ਭਲਾਈ ਸਕੀਮ ਦਾ ਲਾਭ ਅਪਾਹਜ ਵਿਅਕਤੀਆਂ ਦੇ ਹਿੱਤ ਵਿੱਚ ਨਿਰਵਿਘਨ ਜਾਰੀ ਰਹੇ। ਸਾਰੇ ਰੋਕਥਾਮ ਉਪਾਵਾਂ ਦੀ ਪਾਲਣਾ ਕਰਦਿਆਂ ਅੱਜ ਮਹਾਰਾਸ਼ਟਰ ਦੇ ਲਾਤੂਰ ਦੇ ਕੁਲੈਕਟਰ ਹਾਲ ਵਿਖੇ ਸਹਾਇਕ ਯੰਤਰਾਂ ਦੀ ਮੁਫਤ ਵੰਡ ਲਈ ਏਡੀਆਈਪੀ ਕੈਂਪ ਲਗਾਇਆ ਗਿਆ। ਉਨ੍ਹਾਂ ਕਿਹਾ ਕਿ ਸਾਡੇ ਦੇਸ਼ ਵਿੱਚ ਦਿਵਯਾਂਗਜਨਾਂ ਨੂੰ ਮੁਫਤ ਸਹਾਇਤਾ ਅਤੇ ਸਹਾਇਕ ਯੰਤਰ ਮੁਹੱਈਆ ਕਰਵਾਉਣ ਲਈ 338.00 ਕਰੋੜ ਰੁਪਏ ਦੀ ਲਾਗਤ ਨਾਲ ਅਲੀਮਕੋ ਨੂੰ ਆਧੁਨਿਕ ਬਣਾਇਆ ਜਾ ਰਿਹਾ ਹੈ। ਸਾਲ 2014-15 ਤੋਂ ਹੁਣ ਤੱਕ 16,87 ਲੱਖ ਲਾਭਪਾਤਰੀਆਂ ਨੂੰ 1003.09 ਕਰੋੜ ਰੁਪਏ ਦੇ ਸਹਾਇਕ ਉਪਕਰਣਾਂ ਨਾਲ ਲਾਭ ਪਹੁੰਚਾਉਣ ਲਈ 9331 ਏਡੀਆਈਪੀ ਕੈਂਪ ਲਗਾਏ ਗਏ ਹਨ। 637 ਵਿਸ਼ੇਸ਼ ਕੈਂਪ ਲਗਾਏ ਜਾ ਚੁੱਕੇ ਹਨ ਅਤੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲਾ ਦੇਸ਼ ਦੇ ਸਾਰੇ ਹਿੱਸਿਆਂ ਨੂੰ ਅਜਿਹੇ ਕੈਂਪ ਲਗਾਉਣ ਲਈ ਯਤਨਸ਼ੀਲ ਹੈ।
ਉਨ੍ਹਾਂ ਕਿਹਾ ਕਿ ਉਨ੍ਹਾਂ ਦੇ ਮੰਤਰਾਲੇ ਨੇ ਇਨ੍ਹਾਂ ਏਡੀਆਈਪੀ ਕੈਂਪਾਂ ਦੇ ਪ੍ਰਬੰਧਨ ਦੌਰਾਨ 10 ਗਿੰਨੀਜ਼ ਬੁੱਕ ਆਫ਼ ਵਰਲਡ ਰਿਕਾਰਡ ਬਣਾਏ ਹਨ। ਸਾਡੇ ਦੇਸ਼ ਦੇ 186 ਹਸਪਤਾਲਾਂ ਨੂੰ ਕਮਜ਼ੋਰ ਬੱਚਿਆਂ ਲਈ ਕੋਕਲੀਅਰ ਇੰਪਲਾਂਟ ਸਰਜਰੀ ਲਈ ਪ੍ਰਮਾਣਿਤ ਕੀਤਾ ਗਿਆ ਹੈ ਅਤੇ ਹੁਣ ਤੱਕ 2995 ਸਰਜਰੀਆਂ ਸਫਲਤਾਪੂਰਵਕ ਹੋ ਚੁੱਕੀਆਂ ਹਨ। 19,402 ਮੋਟਰ ਵਾਲੇ ਟ੍ਰਾਈਸਾਈਕਲ ਵੰਡੇ ਗਏ ਹਨ।
ਸ੍ਰੀ ਗਹਿਲੋਤ ਨੇ ਕਿਹਾ ਕਿ ਕੇਂਦਰ ਸਰਕਾਰ ਨੇ ਦੇਸ਼ ਵਿੱਚ ਦਿਵਯਾਂਗਜਨਾਂ ਦੀ ਸਰਵਪੱਖੀ ਭਲਾਈ ਲਈ ਬਹੁਤ ਸਾਰੀਆਂ ਲਾਭਕਾਰੀ ਯੋਜਨਾਵਾਂ ਜਿਵੇਂ ਪਹੁੰਚਯੋਗ ਭਾਰਤ ਮੁਹਿੰਮ; ਦਿਵਯਾਂਗਜਨਾਂ ਲਈ ਸਕਾਲਰਸ਼ਿਪ ਸਕੀਮਾਂ; ਦੀਨਦਿਆਲ ਦਿਵਯਾਂਗਜਨ ਪੁਨਰਵਾਸ ਯੋਜਨਾ; ਜ਼ਿਲ੍ਹਾ ਦਿਵਯਾਂਗਜਨ ਮੁੜ ਵਸੇਬਾ ਕੇਂਦਰ; ਦਿਵਯਾਂਗਜਨਾਂ ਲਈ ਹੁਨਰ ਵਿਕਾਸ ਪ੍ਰੋਗਰਾਮ; ਅਤੇ ਦਿਵਯਾਂਗਜਨਾਂ ਲਈ ਵਿਲੱਖਣ ਸ਼ਨਾਖਤੀ ਕਾਰਡ ਸ਼ੁਰੂ ਕੀਤੀਆਂ ਹਨ। ਮੰਤਰਾਲੇ ਦੇ ਅਧੀਨ ਭਾਰਤੀ ਸੰਕੇਤਕ ਭਾਸ਼ਾ ਖੋਜ ਅਤੇ ਸਿਖਲਾਈ ਕੇਂਦਰ  ਨੇ ਇੱਕ ਬਹੁਤ ਹੀ ਲਾਭਦਾਇਕ “6000 ਸ਼ਬਦਾਂ ਦੀ ਭਾਰਤੀ ਸੰਕੇਤਕ ਭਾਸ਼ਾ ਡਿਕਸ਼ਨਰੀ” ਤਿਆਰ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਦਿਵਯਾਂਗਜਨ ਸਾਡੇ ਦੇਸ਼ ਦਾ ਇਕ ਅਨਿੱਖੜਵਾਂ ਅੰਗ ਹਨ ਅਤੇ ਉਨ੍ਹਾਂ ਦਾ ਮੰਤਰਾਲਾ ਉਨ੍ਹਾਂ ਦੀ ਸਰਵਪੱਖੀ ਭਲਾਈ ਅਤੇ ਵਿਕਾਸ ਲਈ ਪੂਰੀ ਤਰ੍ਹਾਂ ਸਮਰਪਿਤ ਹੈ।
ਅਲੀਮਕੋ ਦੁਆਰਾ ਲਾਤੂਰ ਜ਼ਿਲ੍ਹੇ ਦੀਆਂ 11 ਥਾਵਾਂ 'ਤੇ ਕੁੱਲ 8789 ਲਾਭਪਾਤਰੀਆਂ ਦੀ ਪਛਾਣ ਕੀਤੀ ਗਈ ਹੈ। 7.25 ਕਰੋੜ ਰੁਪਏ ਦੀ ਲਾਗਤ ਦੇ ਕੁੱਲ 13,012 ਸਹਾਇਤਾ ਅਤੇ ਸਹਾਇਕ ਉਪਕਰਣ ਵੱਖ-ਵੱਖ ਥਾਵਾਂ 'ਤੇ ਬਲਾਕ-ਵਾਰ / ਤਾਲੁਕ-ਅਧਾਰਤ ਕੈਂਪਾਂ ਦੁਆਰਾ ਪਹਿਲਾਂ ਤੋਂ ਪਛਾਣੇ ਗਏ ਲਾਭਪਾਤਰੀਆਂ ਵਿਚਕਾਰ ਪੜਾਅਵਾਰ ਵੰਡੇ ਜਾਣਗੇ।
ਲਾਤੂਰ ਵਿੱਚ ਲਗਾਏ ਗਏ ਕੈਂਪਾਂ ਵਿੱਚ ਕੁੱਲ 401 ਮੋਟਰ ਵਾਲੇ ਟ੍ਰਾਈਸਾਈਕਲ ਵੰਡੇ ਗਏ। ਇੱਕ ਮੋਟਰਾਈਜ਼ਡ ਟ੍ਰਾਈਸਾਈਕਲ ਦੀ ਕੀਮਤ 37,000 ਰੁਪਏ ਹੈ। ਯੋਗ ਲਾਭਪਾਤਰੀ ਨੂੰ 25,000 ਰੁਪਏ ਦੀ ਸਬਸਿਡੀ ਭਾਰਤ ਸਰਕਾਰ ਦੀ ਏਡੀਆਈਪੀ ਸਕੀਮ ਅਧੀਨ ਦਿੱਤੀ ਜਾਂਦੀ ਹੈ ਅਤੇ ਪ੍ਰਤੀ ਮੋਟਰਾਈਜ਼ਡ ਟ੍ਰਾਈਸਾਈਕਲ 'ਤੇ 12,000 ਰੁਪਏ ਦੀ ਬਕਾਇਆ ਰਾਸ਼ੀ ਦੀ ਸਹਾਇਤਾ ਜ਼ਿਲ੍ਹਾ ਪ੍ਰਸ਼ਾਸਨ ਦੁਆਰਾ ਦਿੱਤੀ ਜਾਂਦੀ ਹੈ।
ਵੱਖ-ਵੱਖ ਕਿਸਮਾਂ ਦੇ ਸਹਾਇਕ ਉਪਕਰਣ ਜੋ ਕਿ ਲਤੂਰ ਦੇ ਪੜਾਅ ਅਨੁਸਾਰ ਵੰਡ ਕੈਂਪਾਂ ਦੀ ਲੜੀ ਵਿੱਚ ਵੰਡੇ ਜਾਣਗੇ, ਵਿੱਚ ਦ੍ਰਿਸ਼ਟੀਹੀਣ ਵਿਅਕਤੀਆਂ ਲਈ 1003 ਹੱਥ ਨਾਲ ਚੱਲਣ ਵਾਲੇ ਟ੍ਰਾਈਸਾਈਕਲ, 1993 ਵ੍ਹੀਲ ਚੇਅਰ, 191 ਸੀਪੀ ਚੇਅਰ, 1180 ਕਰੱਚਸ, 1690 ਤੁਰਨ ਵਾਲੀਆਂ ਛੜੀਆਂ, 817 ਸਮਾਰਟ ਕੇਨ, 272 ਸਮਾਰਟ ਫੋਨ, 193 ਫ਼ੋਲਡਿੰਗ ਕੇਨ ਅਤੇ 154 ਡੇਜ਼ੀ ਪਲੇਅਰ, 21 ਬ੍ਰੇਲ ਕਿੱਟ, 122 ਰੋਲਟਰ, 3610 ਸੁਣਨ ਵਾਲੇ ਉਪਕਰਣ, 851 ਐਮਐਸਆਈਈਡੀ ਕਿੱਟ, ਰੋਜ਼ਾਨਾ ਜੀਵਨ ਦੀ ਸਹਾਇਤਾ ਲਈ 98 ਕੁਸ਼ਟ ਰੋਗ ਵਾਲੀਆਂ ਕਿੱਟਾਂ ਅਤੇ 416 ਬਨਾਉਟੀ ਲਿੰਬਜ਼ ਅਤੇ ਕੈਪਿਲਰ ਸ਼ਾਮਿਲ ਹਨ।
ਸਿਹਤ ਅਤੇ ਨਿੱਜੀ ਸੁਰੱਖਿਆ ਦੀ ਸਖਤੀ ਨਾਲ ਪਾਲਣਾ ਅਤੇ ਸਹਾਇਕ ਉਪਕਰਣਾਂ ਦੀ ਵੰਡ ਦੇ ਦੌਰਾਨ ਕੋਵਿਡ-19 ਦੇ ਮੱਦੇਨਜ਼ਰ ਹੋਰ ਜ਼ਰੂਰੀ ਸਾਵਧਾਨੀਆਂ ਨੂੰ ਯਕੀਨੀ ਬਣਾਇਆ ਗਿਆ। ਲਾਭਪਾਤਰੀਆਂ ਤੱਕ ਪਹੁੰਚ ਕਰਦੇ ਹੋਏ ਸਮਾਜਿਕ ਦੂਰੀ, ਹਰੇਕ ਵਿਅਕਤੀ ਲਈ ਤਾਪ ਸਕ੍ਰੀਨਿੰਗ, ਫੇਸ ਮਾਸਕ, ਸੈਨੀਟਾਈਜ਼ਰਜ਼, ਦਸਤਾਨਿਆਂ ਦੀ ਲਾਜ਼ਮੀ ਵਰਤੋਂ ਅਤੇ ਪੀਪੀਈ ਕਿੱਟਾਂ ਦੀ ਵਰਤੋਂ ਨਵੇਂ ਐਸਓਪੀ ਅਨੁਸਾਰ ਸਥਾਨ ਅਤੇ ਅਕਸਰ ਛੋਹੇ ਵਾਲੇ ਖੇਤਰ ਦੀ ਸਵੱਛਤਾ ਵੀ ਕੀਤੀ ਗਈ। ਉਪਕਰਣਾਂ ਨੂੰ ਬਹੁ-ਪੱਧਰੀ ਰੋਗਾਣੂ-ਮੁਕਤ ਕਰਨ ਸਮੇਤ ਉਪਕਰਣਾਂ, ਟ੍ਰਾਂਸਪੋਰਟ ਵਾਹਨ, ਖੁੱਲੇ / ਬੰਦ ਸਟੈਕਿੰਗ ਖੇਤਰ ਦੀ ਸੈਨੀਟਾਈਜੇਸ਼ਨ ਅਤੇ ਵੰਡ ਤੋਂ ਠੀਕ ਪਹਿਲਾਂ ਸਹਾਇਕ ਉਪਕਰਣਾਂ ਦੀ ਮੁੜ ਸੈਨੀਟਾਈਜੇਸ਼ਨ ਨੂੰ ਯਕੀਨੀ ਬਣਾਇਆ ਗਿਆ।
ਸਮਾਗਮ ਵਿੱਚ ਸ਼ਾਮਲ ਹੋਣ ਵਾਲੇ ਲਾਭਪਾਤਰੀਆਂ ਅਤੇ ਉਨ੍ਹਾਂ ਦੇ ਸੇਵਾਦਾਰਾਂ ਵਿਚਾਲੇ ਸਮਾਜਕ ਦੂਰੀ ਬਣਾਈ ਰੱਖਣ ਲਈ ਬੈਠਣ ਦੀ ਯੋਜਨਾ ਬਣਾਈ ਗਈ ਸੀ ਅਤੇ ਨੇੜਲੇ ਸੰਪਰਕ ਤੋਂ ਬਚਣ ਲਈ 40 ਲਾਭਪਾਤਰੀਆਂ ਦੇ ਬੈਚਾਂ ਲਈ ਦਾਖਲੇ ਅਤੇ ਬਾਹਰ ਜਾਣ ਵਾਲੇ ਬਿੰਦੂਆਂ ਨੂੰ ਵੱਖ-ਵੱਖ ਰੱਖਿਆ ਗਿਆ।
ਇਹ ਕੈਂਪ ਆਰਟੀਫਿਸ਼ੀਅਲ ਲਿਮਜ਼ ਮੈਨੂਫੈਕਚਰਿੰਗ ਕਾਰਪੋਰੇਸ਼ਨ ਆਫ ਇੰਡੀਆ , ਕਾਨਪੁਰ ਭਾਰਤ ਸਰਕਾਰ ਦੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲੇ  ਅਧੀਨ ਵਿਕਲਾਂਗ ਵਿਅਕਤੀਆਂ ਦੇ ਸਸ਼ਕਤੀਕਰਨ ਬਾਰੇ ਵਿਭਾਗ  ਵਲੋਂ ਜ਼ਿਲ੍ਹਾ ਪ੍ਰਸਾਸ਼ਨ, ਲਾਤੂਰ ਦੀ ਸਹਾਇਤਾ ਨਾਲ ਭਾਰਤ ਸਰਕਾਰ ਦੀ ਏਡੀਆਈਪੀ ਸਕੀਮ ਦੇ ਅਧੀਨ ਲਗਾਇਆ ਗਿਆ ਸੀ । ਇਹ ਕੈਂਪ ਨਵੇਂ ਮਨਜ਼ੂਰਸ਼ੁਦਾ ਮਾਨਕ ਸੰਚਾਲਨ ਪ੍ਰਕਿਰਿਆ ਦੇ ਅਨੁਸਾਰ ਲਗਾਇਆ ਗਿਆ।